डॉक सारांशित करण्यासाठी: मुंबई महापालिकेच्या आयुक्तांनी आपल्या अधिकारांचा वापर करत सर्व शाळा 31 डिसेंबरपर्यंत बंद ठेवण्याचा निर्णय घेतला आहे. यापूर्वी राज्य सरकारने शाळांबाबत वेगळे आदेश दिले होते. 

कोरोनाला रोखण्यासाठी केलेल्या उपाययोजनांमध्ये टेस्टिंग कॅम्पनं महत्त्वाची भूमिका बजावली आणि बजावत आहे. हे टेस्टिंग कॅम्प महापालिकेच्या शाळांमध्येही आहेत. त्यामुळे या शाळांच्या सॅनिटायझेशनचं काम केलं जात आहे. 

मास टेस्टिंगही महापालिकेनं कालपासूनच राबवण्यास सुरुवात केली असून, शिक्षकांची टेस्टिंग करणं आणि त्यानंतर काळजी घेण्याच्या सूचना विद्यार्थ्यांपर्यंत पोहोचवणं या सर्व तयारीसाठी महापालिकेला आता 31 डिसेंबरपर्यंत वेळ मिळेल.

दुसरीकडे, राज्याच्या शिक्षणमंत्री वर्षा गायकवाड यांनी म्हटलंय की, शाळा सुरू करण्यासाठी स्थानिक प्रशासन निर्णय घेईल.

"शाळा सुरू करण्याचा निर्णय मी स्थानिक प्रशासनावर सोडला होता. त्यानुसार मुंबई महापालिका आयुक्तांनी सकाळी माझ्याशी चर्चा केली. चर्चेनंतरच हा निर्णय घेण्यात आला आहे. ज्या ठिकाणी तयारी झाली त्या ठिकाणी शाळा 23 नोव्हेंबरला सुरू करू, इतर ठिकाणी परिस्थिती पाहून निर्णय घेऊ," असं शालेय शिक्षण मंत्री वर्षा गायकवाड यांनी म्हटलंय. 

बीबीसीशी बोलताना शिक्षणमंत्री काय म्हणाल्या होत्या?

महाराष्ट्रात दिवाळीनंतर शाळा सुरू होणार असल्याची माहिती शालेय शिक्षणमंत्री वर्षा गायकवाड यांनी बीबीसी मराठीशी बोलताना दिली होती. 

त्या म्हणाल्या, "दिवाळीनंतर कोरोनाची परिस्थिती पाहून शाळा कधी सुरू करायच्या याबाबत निर्णय घेणार. सुरुवातीला नववी ते बारावीचे वर्ग सुरू केले जातील." 

तसंच महाराष्ट्रात रुग्णसंख्या कमी होत आहे. हीच परिस्थिती पुढचे 15-20 दिवस राहिली तर शाळा सुरू करण्याचा निर्णय घेतला जाईल, असंही वर्षा गायकवाड यांनी स्पष्ट केले. 

केंद्र सरकारने शाळा सुरू करण्याबाबतचा निर्णय राज्य सरकारवर सोपवला आहे. शाळा सुरू करण्यासाठीची मार्गदर्शक तत्वं केंद्र सरकारने यापूर्वीच जाहीर केली आहेत. 

पालकांची लेखी परवानगी असल्याशिवाय विद्यार्थ्याला शाळेत येण्याची सक्ती करता येणार नाही अशा स्पष्ट सूचना केंद्रीय शिक्षण मंत्रालयाने दिल्या आहेत. 

'कोरोनाची दुसरी लाट येण्याचा धोका'

महाराष्ट्रात कोरोना रुग्णांचे आकडे कमी होत असले तरी शालेय विद्यार्थ्यांचे आरोग्य धोक्यात येईल या पार्श्वभूमीवर राज्य सरकारने अद्याप शाळा सुरू करण्याचे वेळापत्रक जाहीर...\nडॉक सारख्याच भाषेत सारांश:
मुंबई महापालिकेच्या क्षेत्रातील सर्व खासगी, सरकारी आणि महापालिकेच्या शाळा 31 डिसेंबर 2020 पर्यंत बंद राहणार आहेत. मुंबई महापालिकेचे आयुक्त इक्बाल चहल यांनी याबाबतचे आदेश दिले आहेत. कोरोना विषाणूच्या वाढत्या प्रसाराच्या पार्श्वभूमीवर महापालिकेने हा निर्णय घेतला आहे.